|  |  |  |
| --- | --- | --- |
| UnivBacau nou | **ROMÂNIA**  MINISTERUL EDUCAŢIEI NAȚIONALE ŞI CERCETĂRII ŞTIINŢIFICE  **UNIVERSITATEA „VASILE ALECSANDRI” DIN BACĂU**  Calea Mărăşeşti, Nr. 157, Bacău 600115  Tel. +40-234-542411, tel./fax +40-234-545753  [www.ub.ro](http://www.ub.ro/); e-mail: [rector@ub.ro](mailto:rector@ub.ro) |  |

**Comunicat de presă**

Referitor la informațiile apărute în presa online cu privire la contractele de achiziție de lucrări de deszăpezire și alte lucrări, Direcția Generală Administrativă a Universității, în componența căreia intră Serviciul Achiziții Publice, Serviciul Tehnic și Serviciul Financiar – Contabil, vă prezintă, mai jos, date obiective asupra subiectelor de „senzație” prezentate în presa online. Suntem siguri că publicul va realiza diferența dintre calitatea informațiilor oferite de noi și cele „dezvăluite” de presa online.

1. Legat de lucrările de deszăpezire:
2. La sfârșitul anului 2012 – începutul anului 2013 au existat căderi masive de zăpadă, fapt ce a necesitat intervenția cu utilaje și oameni pentru deszăpezirea căilor de acces auto în cele două campusuri. Instituția noastra a achiziționat, respectând principiul transparenței și făcând acest lucru public pe [www.e-licitatie.ro](http://www.e-licitatie.ro), servicii de deszăpezire de la operatorul economic S.C. Romconstructor S.A., operator care se află în lista furnizorilor acceptați la nivelul institutiei cu nr. 14016/2012, actualizată și modificată prin 18084/2013 și 5545/2015, parte a procedurii operaționale interne PO 07.12.
3. Nu au existat *„facturi plătite pe 6 aprilie, 18 și 21 decembrie”* , așa cum se afirmă în articolul de presă.
4. Afirmația conform căreia „*pentru deszăpezirea curții Universității a fost închiriat un utilaj al firmei, care a lucrat foarte puțin”,* nu se bazează pe date și documente, ci pe specularea declarației domnului administrator al firmei S.C. Romconstructor S.A., care, considerăm că nu-și mai amintește cu precizie în ce au constat serviciile achiziționate. Punem acest fapt pe seama volumului mare de lucrări desfășurate de firmă în toată țara. Toate documentele justificative sunt anexate la documentele de plată și pot fi verificate de instituțiile în drept.
5. În perioada 10-21 decembrie s-a intervenit cu trei utilaje (două buldoexcavatoare și un miniexcavator) și o echipă de patru oameni – angajați ai operatorului economic. Lucrările s-au desfășurat atât în Campusul Mărășești, cât și în Campusul Spiru Haret. Pentru această perioadă s-au plătit, cu documente justificative și pontaj, două facturi de 12.345 ron și 15.000 ron , conform achizițiilor vizibile și pe SEAP.

În perioada 30.01.2013 - 20.02.2013 s-au executat, de asemenea, lucrări cu buldoexcavator și forță umană, plătindu-se, tot cu documente justificative și pontaj, o factură de 8.000 ron. Prețul ofertat de S.C. Romconstructor S.A. pentru lucrările de deszăpezire cu buldoexcavator a fost de 100 ron/oră, iar pentru miniexcavator a fost de 70 ron/oră. Aceste tarife sunt sub cele practicate de administrațiile locale pentru achiziționarea de servicii de deszăpezire.

1. Referitor la afirmația conform căreia *„pentru a evita starea de conflict de interese de natură penală, rectorul a modificat tipizatele în cadrul documentației de negociere cu firma Romconstructor, în care figura ca ordonator de credite”*, sesizată de un domn profesor, facem precizările următoare:
2. În perioada 2011 – 2013, la care se face referire în presa online, perioadă în care s-au atribuit contracte de lucrări mai multor operatori economici din cadrul listei furnizorilor acceptați la nivel de instituție, domnul Rector, Prof.univ.dr.ing. Valentin Nedeff, nu a făcut parte din nicio comisie de evaluare și analiză a ofertelor, așa cum este aceasta definită și organizată conform prevederilor art. 71 – 78 din H.G. 925/2006, cu modificările și completările ulterioare (de altfel, Rectorul Universității, în cei 8 ani ai celor două mandate, nu a făcut parte din nicio comisie de evaluare și analiză a ofertelor și din nicio comisie de recepție a lucrărilor/serviciilor/materialelor.
3. Dacă *„tipizatele”* invocate se referă la declarația de confidențialitate și imparțialitate, facem precizarea că doar președintele și membrii comisiei de evaluare au obligația de a o semna, conform prevederilor art. 75 din H.G. 925/2006, cu modificările și completările ulterioare.
4. Nu există în cadrul vreunei achiziții publice niciun document oficial, semnat de părți, în care să fie vreo suspiciune de incompatibilitate.
5. Toate documentele achizițiilor, situațiile de lucrări, procesele-verbale de recepție și facturile se află la Serviciul Achiziții Publice și Serviciul Financiar-Contabil, putând fi verificate oricând de instituțiile în drept. În anul 2013, am fost auditați de Camera de Conturi Bacău, care a verificat corectitudinea și legalitatea contractelor Universității.
6. Referitor la contractul încheiat pe 12 august 2015 – „Amenajare locuri de recreere în Campusul Mărășești 157”, facem precizările:
7. Conform celor relatate în varianta online a articolului de ziar, instituția noastră ar fi organizat două „licitații” pentru atribuirea contractului “Amenajare locuri de recreere în Campusul Mărășești 157”. Această informație este falsă deoarece:
8. În primul rând, conform prevederilor O.U.G. 34/2006, cu modficările și completările ulterioare, achiziția directă nu reprezintă o licitație.
9. În al doilea rând, instituția noastră a publicat, respectând principiul transparenței, mai multe anunțuri de publicitate în sistemul electronic [www.e-licitatie.ro](http://www.e-licitatie.ro), astfel: anunțul nr. 13411/29.04.2015, la care nu s-a prezentat niciun operator economic, anunțul nr. 14086/18.05.2015, la care nu s-a prezentat niciun operator economic și anunțul nr. 16539/14.07.2015, la care s-au prezentat doi operatori economici. De asemenea, același anunț de publicitate a fost publicat și pe site-ul instituției [www.ub.ro](http://www.ub.ro).
10. Valoarea estimată de proiectantul lucrării de amenajare locuri de recreere în cele două campusuri era de 210.250 ron (fără TVA).

Domnul Rector, Prof.univ.dr.ing. Valentin Nedeff a ținut, din motive economice, să scoatem pe SEAP amenajarea locurilor de recreere în Campusul Mărășești la mai puțin de 50% din valoarea estimată de proiectant, adică 50.000 ron.

Asupra acestui lucru Direcția Generală Administrativă nu a fost de acord, deoarece preconizam că nu se va prezenta nimeni. După două tentative eșuate de a găsi un executant pentru suma de mai sus, a fost aprobată în Consiliul de Administrație, suma de 100.000 ron, care a fost, de altfel, una apropiată de estimarea proiectantului.

1. Rectorul unei universități nu face invitații la negociere, pentru acest lucru există Serviciul Achiziții Publice, care se ocupă cu această activitate. Rectorul este doar ordonator de credite și semnează documentele finale.
2. Achizițiile Universității pentru lucrări/sevicii/materiale sunt cu foarte multe firme din Bacău și din țară. Nu există firme cu statut special. Există o listă a furnizorilor acceptați la nivelul instituției, parte a procedurii operaționale interne PO 07.12. Furnizorii sunt selectați în baza portofoliului de servicii oferite, profesionalismului și a corectitudinii desfășurării contractelor anterioare cu Universitatea.
3. Florin Nedeff nu a semnat, coordonat contracte și nu a luat bani de la firma Eco Sistem Proiect. Nu ne pronunțăm asupra veridicității sumelor vehiculate, deoarece în contabilitatea instituției nu există documente în acest sens.
4. Există multe contracte ale doctoranzilor și ale tinerelor cadre didactice cu firme care au furnizat Universității aparatură de cercetare (Spectromas, Nitech etc.). Nu s-a încălcat nicio lege cu asemenea contracte.
5. Profesorul universitar care informează presa dovedește o cunoaștere superficială a legislației privind achizițiile publice și interpretează în mod eronat informațiile din Consiliul de Administrație.

Toate documentele justificative a oricărei activități a Direcției Generale Administrative există și pot fi puse la dispoziția instituțiilor abilitate.

Toate informațiile apărute în presa online sunt voit modificate, amestecate și servite, în mod special, în campania de alegere a Rectorului Universității.

Direcția Generală Administrativă nu vrea să fie implicată în campania electorală a Rectorului și urează succes tuturor candidaților.

Direcția Generală Administrativă